Κινηματογραφικές Βραδιές Δήμου Βύρωνα 2026-2027
«Σύνορα – Ανεπαισθήτως  μ’ έκλεισαν από τον κόσμον έξω»

Αγαπητές φίλες, αγαπητοί φίλοι,

Για δέκατη χρονιά, ο Δημοτικός Κινηματογράφος «Νέα Ελβετία» ανοίγει τις πόρτες του και μας προσκαλεί σε ένα ακόμη συναρπαστικό ταξίδι στον κόσμο του κινηματογράφου, της τέχνης και των ανθρώπινων συναισθημάτων.

Οι «Κινηματογραφικές Βραδιές» του Δήμου Βύρωνα επιστρέφουν από τον Οκτώβριο έως τον Απρίλιο, με την επιμέλεια του σκηνοθέτη Στέλιου Χαραλαμπόπουλου και με ελεύθερη είσοδο για όλους. 

Η φετινή θεματική, «Ανεπαισθήτως μ’ έκλεισαν από τον κόσμον έξω», μας καλεί να δούμε τον κινηματογράφο ως έναν διαφορετικό τρόπο να προσεγγίσουμε τον άνθρωπο, τις σχέσεις του με τους άλλους και τον κόσμο γύρω του. Μέσα από τις ταινίες του προγράμματος, αναδεικνύονται διαφορετικές ιστορίες, οπτικές και συναισθήματα, δημιουργώντας χώρο για σκέψη, προβληματισμό και διάλογο.

Για τον Δήμο Βύρωνα, ο πολιτισμός δεν είναι πολυτέλεια ούτε μια περιστασιακή εκδήλωση. Είναι δημόσιο αγαθό, δικαίωμα όλων και αναπόσπαστο κομμάτι της ποιότητας ζωής που θέλουμε για την πόλη μας.
[bookmark: _GoBack]
Σας προσκαλούμε, λοιπόν, να συναντηθούμε και φέτος στη «Νέα Ελβετία», να μοιραστούμε τη συγκίνηση και τη δύναμη μιας κινηματογραφικής ιστορίας και να απολαύσουμε μαζί μια ακόμη ξεχωριστή πολιτιστική εμπειρία στην πόλη μας.

Καλή κινηματογραφική χρονιά σε όλες και όλους !!!

Δήμαρχος Βύρωνα

